Tartu Vangla

Tartu Vangla on vangla Justiitsministeeriumi haldusalas, asub Tartu äärelinnas – Ropka tööstusrajoonis. 

 Arhitektuur 
Hoone arhitektuurse ja sisekujundusprojekti autor on Arhitektuuribüroo Kalle Rõõmus, projekteerija EstKONSULT ning hoone ehitas peatöövõtjana Skanska EMV.
pisi|260px

Vangla kogumaksumus oli 423 miljonit krooni (27,1 miljonit eurot), millest ehitusmaksumus oli 365,8 miljonit. Tartu Vangla ehitamise finantseerimiseks sõlmis Eesti Vabariik Põhjamaade Investeerimispangaga 13 miljoni eurose laenulepingu.

Tartu Vangla hoone nimetati 2002. aasta betoonehitiseks. Tunnustamise põhjustena toodi välja järgmist:

terviklik hoonetekompleks koos kiriku, sportimisvõimaluste ja muude selliste osadega;
betoonkonstruktsioonidega oli saavutatud ökonoomne, kuid samas vastupidav ja kestev lahendus;
kompleks on nii visuaalselt kui ka ruumiliselt hästi lahendatud;
kokku kasutati betoonkonstruktsioone ligi 20 000 kuupmeetrit;
tellija oli ehituslahendustega väga rahul.

Üldpinda on vanglas 23 000 m2, mille moodustavad
administratiivhoone, 
vastuvõturuumid, 
puhke- ja spordiruumid, 
õppeklassid,
tootmispinnad metalli-, puu- ja tekstiilitööks, 
ruumid usutalituste korraldamiseks, 
abiruumid.

 Ajalugu 
pisi|260px
Algtõuke sai Tartu vangla projekteerimine sellest, et Amnesty International inspekteeris Patarei vanglat ja tuli järeldusele, et see ei vasta mitte mingitele tänapäevastele kriteeriumidele.M. Raski sõnavõtt. IX Riigikogu stenogramm

Tartu Vangla valitsusasutusena moodustati justiitsministri määruse alusel  13. detsembril 2000.  

Tartu Vangla hakkas kinnipeetavaid vastu võtma 16. oktoobril 2002, sellest algas ka Eesti vanglasüsteemi üleminek laagersüsteemilt kambersüsteemile.

Vangla pidulik avamistseremoonia toimus 15. novembril 2002.

2007. aastal esitas Eesti justiitsministeerium Tartu Linnavalitsusele taotluse rajada Tartu Vangla juurde avavangla osakond. Tartu Linnavolikogu otsusega 2008. aastast algatati detailplaneering, mis 2010. aastal pole veel lõplikku kinnitamist leidnud.

1. juulist 2024 vähendatakse Tartu vanglas kohti poole võrra viies mitusada vangi üle Tallinna vanglasse. Kuna vangide arv on Eestis vähenenud ja Tartu vangla on Eesti kolmest vanglast kõige vanem, siis muudetakse see piirkondlikuks vanglaks, kuhu jääb esialgu alles 400 vangi. Kokku on aga 2024. aasta jaanuari seisuga Eestis 1827 vangi."Tartu vanglast kaovad pooled vanglakohad, töö kaotab 90 inimest" ERR, 17. jaanuar 2024

2025. aastal on arutluse alla tühjeneva Tartu vangla osaline väljarentimine Rootsi vangide majutamiseks."Tartu vanglal tuleb Rootsi vangide majutamisel mitusada uut töötajat palgata" ERR, 5. juuni 2025

 Vangla direktorid 

 2001–2006 Andrus Kõre
 2006–2007 Toomas Malva
 2007–2012 Kalev Ilves
 2012 (18.03.–31.12) Rait Kivimets
 2013–2019 Raini Jõks
 2020–2021 Raul Kadaste
 2021–2024 Edvard Remsel
 2024–2025 Kalle Meho
 2026 – ... Merle Ulst

Pildid

Viited

Välislingid
Tartu Vangla koduleht

Kategooria:Tartu ehitised
Kategooria:Eesti vanglad
Kategooria:Ropka tööstusrajoon